open-index/open-wikipedia-markdown huggingface dataset:
भारत रत्‍न

**भारत रत्न** भारत का सर्वोच्च नागरिक सम्मान है। यह सम्मान राष्ट्रीय सेवा के लिए दिया जाता है। इन सेवाओं में कला, साहित्य, विज्ञान, सार्वजनिक सेवा और खेल शामिल है। इस सम्मान की स्थापना 2 जनवरी 1954 में भारत के तत्कालीन राष्ट्रपति राजेन्द्र प्रसाद द्वारा की गई थी। अन्य अलंकरणों के समान इस सम्मान को भी नाम के साथ पदवी के रूप में प्रयुक्त नहीं किया जा सकता। प्रारम्भ में इस सम्मान को मरणोपरांत देने का प्रावधान नहीं था, यह प्रावधान 1955 में जोड़ा गया। तत्पश्चात 14 व्यक्तियों को यह सम्मान मरणोपरांत प्रदान किया गया। एक वर्ष में अधिकतम तीन व्यक्तियों को ही भारत रत्न दिया जा सकता है।

उल्लेखनीय योगदान के लिए भारत सरकार द्वारा दिए जाने वाले सम्मानों में भारत रत्न के पश्चात् क्रमशः पद्म विभूषण, पद्म भूषण और पद्मश्री हैं।

सचिन तेंदुलकर एकमात्र ऐसे खिलाड़ी हैं  जिनको भारत रत्न प्राप्त हुआ है और वह भारत रत्न प्राप्त करने वाले सबसे कम उम्र के व्यक्ति भी हैं। इसके पश्चात भारत रत्न अटल बिहारी वाजपेयी को भी प्राप्त हुआ है, यह उनको भारत को समर्पित अत्यन्त प्रभावशाली राजनीतिक  जीवन के लिए दिया गया है। वर्ष 2024 में 5 लोगों को भारत रत्न देने की घोषणा की गयी है, जिनके नाम निम्न है- कर्पूरी ठाकुर (मरणोपरांत), लालकृष्ण आडवाणी, चौधरी चरण सिंह (मरणोपरांत), पी॰ वी॰ नरसिम्हा राव (मरणोपरांत), एम॰ एस॰ स्वामीनाथन (मरणोपरांत)। पहला भारत रत्न 1954 में दिया गया था।

## पदक

मूल रूप में इस सम्मान के पदक का डिजाइन ३५ मिमि गोलाकार स्वर्ण मैडल था। जिसमें सामने सूर्य बना था, ऊपर हिन्दी में भारत रत्न लिखा था और नीचे पुष्प हार था। और पीछे की तरफ़ राष्ट्रीय चिह्न और मोटो था। फिर इस पदक के डिज़ाइन को बदल कर तांबे के बने पीपल के पत्ते पर प्लेटिनम का चमकता सूर्य बना दिया गया। जिसके नीचे चाँदी में लिखा रहता है "भारत रत्न" और यह श्वेत फीते के साथ गले में पहना जाता है।

भारत रत्न से सम्मानित होने वाली पहली गायिका श्रीमती एम। एस। सुब्बुलक्ष्मी हैं जिसको सन् १९९८ में दिया गया। आमतौर पर भारत में जन्मे नागरिकों को ही भारत रत्न से सम्मानित किया जाता है, लेकिन मदर टेरेसा और दो गैर-भारतीयों, पाकिस्तान के राष्ट्रीय खान अब्दुल गफ्फार खान और दक्षिण अफ्रीका के पूर्व राष्ट्रपति नेल्सन मंडेला को प्रदान किया गया है। २५ जनवरी २०१९ को, सरकार ने सामाजिक कार्यकर्ता नानाजी देशमुख (मरणोपरांत), गायक-संगीत निर्देशक भूपेन हजारिका (मरणोपरांत) और भारत के पूर्व राष्ट्रपति प्रणब मुखर्जी को पुरस्कार देने की घोषणा की।

thumb|250px|right|भारत रत्न पदक

१९९२ में नेताजी सुभाषचन्द्र बोस को भारत रत्न से मरणोपरान्त सम्मानित किया गया था। लेकिन उनकी मृत्यु विवादित होने के कारण पुरस्कार के मरणोपरान्त स्वरूप को लेकर प्रश्न उठाया गया था। इसीलिए भारत सरकार ने यह सम्मान वापस ले लिया। उक्त सम्मान वापस लिये जाने का यह एकमेव उदाहरण है।

भारत के प्रथम शिक्षा मंत्री श्री मौलाना अबुल कलाम आज़ाद को जब भारत रत्न देने की बात आयी तो उन्होंने जोर देकर मना कर दिया, कारण कि जो लोग इसकी चयन समिति में रहे हों, उनको यह सम्मान नहीं दिया जाना चाहिये। बाद में १९९२ में उन्हें मरणोपरांत दिया गया।

## सन्दर्भ

## बाहरी कड़ियाँ
* भारत रत्न सम्मानित लोगों की सूची (अंग्रेजी में)

श्रेणी:भारत रत्न
श्रेणी:सम्मान
श्रेणी:हिन्दी विकि डीवीडी परियोजना
श्रेणी:भारत सरकार द्वारा दिए जाने वाले सम्मान
श्रेणी:भारतीय पुरस्कार
विकीकारिता

**विकीकारिता** पद का अर्थ इंटरनेट मे विकिपीडिया का इस्तेमाल करना, किसी भी शब्द की जानकारी प्राप्त करना या जानकारी बांटना है।
लक्ष्मी मित्तल

**लक्ष्मी निवास मित्तल** (जन्म: १५ जून १९५०) लंदन में बसे भारतीय मूल के उद्योगपति है। उनका जन्म राजस्थान के चूरु जिले के शादूलपुर नामक स्थान में हुआ है।

वे दुनिया के सबसे धनी भारतीय, ब्रिटेन के सबसे धनी एशियाई और विश्व के 91वें सबसे धनी व्यक्ति है। मित्तल एल एन एम नामक उद्योग समूह के मालिक हैं। इस समूह का सबसे बड़ा व्यवसाय इस्पात क्षेत्र में है|

मित्तल के पास आर्सेलर मित्तल की 38% हिस्सेदारी है और ईएफएल चैम्पियनशिप टीम क्वींस पार्क रेंजर्स में उनकी 3% हिस्सेदारी है।

2005 में फोर्ब्स ने मित्तल को दुनिया का तीसरा सबसे अमीर व्यक्ति बताया था, जिससे वे इस पत्रिका की दुनिया के सबसे अमीर लोगों की वार्षिक सूची में शीर्ष दस में स्थान पाने वाले पहले भारतीय नागरिक बन गये थे।

फोर्ब्स की 2015 की "सबसे शक्तिशाली लोगों" की सूची में शामिल 72 व्यक्तियों में से "57वें सबसे शक्तिशाली व्यक्ति" भी हैंउनकी बेटी वनिशा मित्तल की शादी (2005 में) इतिहास की दूसरी सबसे महंगी शादी थी

## सन्दर्भ

श्रेणी:1950 में जन्मे लोग
श्रेणी:जीवित लोग
श्रेणी:भारतीय उद्योगपति
श्रेणी:मारवाड़ी लोग
दलाई लामा

**दलाई लामा** 

तिब्बती बौद्ध धर्म के गेलुग (या "पीली टोपी") सम्प्रदाय के सबसे प्रमुख आध्यात्मिक नेता को दी गई उपाधि है। यह उपाधि 1578 ई. में यांगहुआ मठ में अल्तान खान द्वारा प्रदान की गई थी।  वर्तमान दलाई लामा तेनज़िन ग्यात्सो हैं, जो भारत में शरणार्थी के रूप में निर्वासन में रहते हैं। दलाई लामा को तुल्कुओं की एक पंक्ति का उत्तराधिकारी माना जाता है, जिन्हें करुणा के बोधिसत्व अवलोकितेश्वर का अवतार माना जाता है।

17वीं शताब्दी के उपरान्त, 5वें दलाई लामा के साथ, दलाई लामा तिब्बत के लिए एक अविभाज्य प्रतीक रहे हैं। वह गेलुक परंपरा में एक प्रमुख व्यक्ति हैं और विभिन्न विद्यालयों में बौद्ध मूल्यों का प्रतिनिधित्व करते हैं। वर्तमान दलाई लामा, चौदहवें, ने निर्वासित समुदाय को एकजुट करने के लिए काम किया है और वह तिब्बत और निर्वासन दोनों में तिब्बतियों के लिए तिब्बती राष्ट्रीयता का प्रतीक हैं।

1642 से 1950 के दशक तक, दलाई लामा या उनके प्रतिनिधियों ने ल्हासा में तिब्बती सरकार का नेतृत्व किया, और अलग-अलग स्वायत्तता के साथ अधिकांश तिब्बती पठार पर शासन किया। उन्हें मंगोल राजाओं और बाद में किंग राजवंश का समर्थन प्राप्त था। 1913 में, चीन से स्वतंत्रता की घोषणा करने वाली एक संधि पर हस्ताक्षर किए गए, लेकिन इसे चीन गणराज्य और पीपुल्स रिपब्लिक ऑफ चाइना दोनों ने अस्वीकार कर दिया। दलाई लामा 1951 तक तिब्बती सरकार का नेतृत्व करते रहे।

## इतिहास
दलाई लामा तिब्बती इतिहास में एक अद्वितीय स्थान रखते हैं, जो सदियों से आध्यात्मिक और लौकिक दोनों नेताओं के रूप में कार्यरत हैं। दलाई लामाओं की वंशावली 14वीं शताब्दी में गेडुन ड्रब से शुरू हुई, जिन्हें मरणोपरांत पहले दलाई लामा के रूप में मान्यता दी गई है। हालाँकि, उपाधि की औपचारिकता और एक विशिष्ट पुनर्जन्म वंश के साथ इसके जुड़ाव का श्रेय तीसरे दलाई लामा, सोनम ग्यात्सो को दिया जाता है, जिन्होंने 1578 में मंगोलियाई शासक अल्तान खान से "दलाई लामा" की उपाधि प्राप्त की थी।

17वीं सदी से लेकर 20वीं सदी के मध्य तक, दलाई लामा, अक्सर शक्तिशाली मंगोलियाई संरक्षकों के समर्थन से, तिब्बत में महत्वपूर्ण राजनीतिक अधिकार रखते थे। उन्होंने गैंडेन फोडरंग सरकार का नेतृत्व किया, जिसने अलग-अलग स्वायत्तता के साथ अधिकांश तिब्बती पठार पर शासन किया। इस अवधि में ल्हासा में पोटाला पैलेस का निर्माण भी देखा गया, जो दलाई लामाओं की सीट के रूप में कार्य करता था।

14वें दलाई लामा, तेनज़िन ग्यात्सो का जन्म 1935 में हुआ था और उन्होंने 1950 में पूर्ण राजनीतिक सत्ता संभाली थी। हालाँकि, 1959 में चीनी शासन के खिलाफ तिब्बती विद्रोह के कारण उन्हें भारत में निर्वासित होना पड़ा। उन्होंने धर्मशाला में निर्वासित तिब्बती सरकार की स्थापना की और तब से वह शांति, अहिंसा और तिब्बती स्वायत्तता के वैश्विक समर्थक बन गए।

## संदर्भ

## इन्हें भी देखें
*१४वें दलाई लामा का उत्तराधिकार

## बाहरी कड़ियाँ

* 
*
जूलाई ७ २००५ के लंदन बम धमाके

जुलाई ७ २००५ को लंदन मे तीन भूमिगत रेलगाड़ियों और एक बस मे धमाकों में ५२ लोग मारे गए थे और लगभग ७०० घायल हुए थे। धमाके सुबह के समय हुए जब ज़्यादातर लोग दिन का काम शुरू करने के लिए जा रहे होते हैं। पहला विस्फोट लिवरपूल स्ट्रीट स्टेशन पर स्थानीय समयानुसार सुबह ८ बजकर ४९ मिनट पर हुआ जिसमें सात लोग मारे गए। दूसरा विस्फोट रसेल स्क्वायर स्टेशन पर सुबह ८ बजकर ५६ मिनट पर हुआ जिसमें २१ लोग मारे गए। तीसरा विस्फोट एजवेयर रोड स्टेशन पर हुआ जहाँ पाँच लोग मारे गए। चौथा टैविस्टॉक स्क्वायर के पास एक बस में भी विस्फोट हुआ, दोमंज़िला बस का ऊपर का हिस्सा पूरी तरह उड़ गया। 

## जांच
## बाहरी कड़ियाँ
बीबीसी की विवरण अंग्रेजी मे

श्रेणी:बम धमाके
अखिल भारतीय आयुर्विज्ञान संस्थान

**अखिल भारतीय आयुर्विज्ञान संस्थान** (एम्स , AIIMS), भारत के सार्वजनिक आयुर्विज्ञान महाविद्यालयों का समूह है। इस समूह में नई दिल्ली स्थित भारत का सबसे पुराना उत्कृष्ट एम्स संस्थान है। इसकी आधारशिला 4 अप्रैल 1952 में रखी गयी और इसका सृजन 1956 में संसद के एक अधिनियम के माध्‍यम से एक स्‍वायत्त संस्‍थान के रूप में किया गया। एम्स चौक दिल्ली के रिंग रोड पर पड़ने वाला चौराहा है, इसे अरविन्द मार्ग काटता है।

सन् 2012 में डा• मनमोहन सिंह सरकार द्वारा वर्ष 2012 में 1 एम्स भारत के रायबरेली में खोले गए। इसके बाद सन् 2014 से नरेन्द्र मोदी सरकार ने 14 अन्य एम्स संस्थान  भारत के अन्य भागों में निर्माण की आधारशिला रखी ताकि दूर दराज के लोगों को बेहतर इलाज की सुविधायें पाई जा सकें। सन् 2022 तक हर राज्य में एक **एम्स** खोलने का विचार है। 

## संस्थान

;एम्स संस्थानों की स्थिति :

## भविष्य के एम्स

मार्च 2019 में, बिहार के मुख्यमन्त्री नीतीश कुमार ने कहा कि बिहार में दूसरा एम्स दरभंगा में स्थापित किया जाएगा, उत्तर बिहार में मिथिला क्षेत्र की सेवा के रूप में दरभंगा मेडिकल कॉलेज और अस्पताल को एम्स में अपग्रेड किया जाएगा।

## उद्देश्य
अखिल भारतीय आयुर्विज्ञान संस्‍थान की स्‍थापना सभी शाखाओं में स्‍नातक और स्‍नातकोत्तर चिकित्‍सा शिक्षा में अध्‍यापन के पैटर्न विकसित करने के उद्देश्‍य से राष्‍ट्रीय महत्‍व के एक संस्‍थान के रूप में की गई थी, ताकि भारत में चिकित्‍सा शिक्षा के उच्‍च मानक प्रदर्शित किए जा सकें तथा स्‍वास्‍थ्‍य गतिविधि की सभी महत्‍वपूर्ण शाखाओं में कार्मिकों के प्रशिक्षण हेतु उच्‍चतम स्‍तर की शैक्षिक सुविधाएँ एक ही स्‍थान पर लाने और स्‍नातकोत्तर चिकित्‍सा शिक्षा में आत्‍मनिर्भरता पाई जा सके।

## अध्यापन
संस्‍थान में अध्‍यापन, अनुसन्धान और रोगियों की देखभाल के लिए व्‍यापक सुविधाएँ हैं। एम्‍स द्वारा स्‍नातक और स्‍नातकोत्तर दोनों ही स्‍तरों पर चिकित्‍सा तथा पैरामेडिकल पाठ्यक्रमों में अध्‍यापन कार्यक्रम चलाए जाते हैं और यह छात्रों को अपनी ही डिग्री देता है। यहाँ 42 विषयों में अध्‍यापन और अनुसन्धान आयोजित किए जाते हैं। एम्‍स में एक नर्सिंग महाविद्यालय भी चलाया जाता है और यहां बी. एससी. (ऑन) नर्सिंग पोस्‍ट प्रमाण पत्र डिग्री के लिए छात्रों को प्रशिक्षण भी दिया जाता है।

एम्‍स द्वारा हरियाणा के वल्‍लभ गढ़ में व्‍यापक ग्रामीण स्‍वास्‍थ्‍य देखभाल केन्‍द्र में 60 बिस्‍तरों वाले अस्‍पताल का भी प्रबन्धन किया जा रहा है और यहाँ सामुदायिक उपचार के लिए केन्‍द्र के माध्‍यम से लगभग 2.5 लाख आबादी को स्‍वास्‍थ्‍य सुविधाएँ दी जाती हैं।

## इन्हें भी देखें
* राष्ट्रीय पात्रता व प्रवेश परीक्षा (नीट)
* भारतीय प्रौद्योगिकी संस्थान
* राष्ट्रीय प्रौद्योगिकी संस्थान
* भारतीय प्रबन्धन संस्थान

## सन्दर्भ

## बाहरी कड़ियाँ
* '''अखिल भारतीय आयुर्विज्ञान संस्थान''' का आधिकारिक जालस्थल
* 13 नए एम्स

श्रेणी:दिल्ली
श्रेणी:शिक्षण संस्थान
श्रेणी:रिंग मार्ग, दिल्ली के चौक
श्रेणी:दिल्ली में स्थित शोध संस्थान
श्रेणी:अस्पताल
श्रेणी:भारत के विश्वविद्यालयश्रेणी:भारत के आयुर्विज्ञान संस्थान
श्रेणी:अखिल भारतीय आयुर्विज्ञान संस्थान
रोमानी भाषा

रोमानी (rromani ćhib)
क्षेत्रयूरोप, अमरीका, एशिया 
कुल बोलनेवाले ४८ लाख
भाषाई परिवार
हिन्द यूरोपीय
&nbsp;&nbsp; हिन्द ईरानी
&nbsp;&nbsp;&nbsp; हिन्द आर्य

&nbsp;&nbsp;&nbsp;&nbsp;**रोमानी**
भाषा कूट
ISO 639-1_
ISO 639-2rom


**रोमानी** भाषा हिन्द यूरोपीय भाषाई परिवार के अन्दर आती है। ये हिन्द ईरानी शाखा के हिन्द आर्य उपशाखा के अन्तर्गत वर्गीकृत है। हिन्द-आर्य भाषाएँ वो भाषाएँ हैं जो संस्कृत से उत्पन्न हुई हैं। हिन्दी, उर्दू, कश्मीरी, बंगाली, उड़िया, पंजाबी, मराठी जैसी भाषाएँ हिन्द-आर्य भाषाएँ हैं। रोमानी भाषा और हिन्दी में आश्चर्यजनक रूप से समानता है। 

रोमानी यूरोप के बंजारों (रोमा लोग, जिनको अंग्रेज़ी में जिप्सी भी कहा जाता है) द्वारा बोली जाती है। ये भारी मात्रा में अन्य यूरोपीय भाषाओं से मिश्रित है।
रोमानी भाषा के विश्लेषण से पता चला है कि यह मध्य और उत्तरी भारतीय उपमहाद्वीप में बोली जाने वाली भाषाओँ से संबंधित है। इस भाषाई संबंध को रोमानी लोगों के भौगोलिक मूल का संकेत माना जाता है। वे मूल रूप से भारतीय उपमहाद्वीप के या अब के उत्तरी भारत और पाकिस्तान के कुछ हिस्सों आए थे। रोमानी भाषा को आमतौर पर मध्य हिन्द-आर्य भाषाओं में शामिल किया जाता है। रोमानी भाषा कभी कभी बोलियों के एक समूह या संबंधित भाषाओं का एक संग्रह, जिसमे एक आनुवंशिक उपसमूह के सभी सदस्य शामिल हैं, माना जाता है।
रोमानी भाषा किसी भी राष्ट्र की अधिकारिक भाषा नहीं है, पर कई देशों में इसे अल्पसंख्यक भाषा का दर्जा दिया जाता है। वे देश जिनमें रोमानी जनसँख्या अधिक है, वहां अब रोमानी भाषा की विभिन्न बोलियाँ संहिताबद्ध की जाने की प्रक्रिया में हैं।
right|thumb|300px|योरप में बोली जाने वाली रोमानी की उपभाषाएँ (बोलियाँ)

## सन्दर्भ

## इन्हें भी देखें
*रोमा (लोग)
*रोमा लोगों की सूची

## बाहरी कड़ियाँ
* संस्कृत के समीप है रोमा भाषा 
* Romani project at Manchester University, with a collection of downloadable papers about the Romani language and a collection of links to Romani media
* Outline of Romani Grammar—Victor A. Friedman
* Partial Romani/English Dictionary—Compiled by Angela Ba'Tal Libal and Will Strain
* ROMLEX Lexical Database of different dialects of Romani
* Romani Swadesh list of basic vocabulary words—from Wiktionary's Swadesh list appendix
* "Romani language in Macedonia in the Third Millennium: Progress and Problems", Victor Friedman.
* "The Romani Language in the Republic of Macedonia: Status, Usage and Sociolinguistic Perspectives, Victor Friedman.

श्रेणी:हिन्द-आर्य भाषाएँ
श्रेणी:विश्व की भाषाएँ
श्रेणी:रोमानी
श्रेणी:बुल्गारिया की भाषाएँ
२००६ मुम्बई उपनगरीय रेल बम विस्फोट

**जूलाई ११ २००६ मुम्बई विस्फोट**, मंगलवार की शाम मुम्बई की लोकल ट्रेनों मे हुए ७ विस्फोटों मे १३५ से अधिक लोग मारे गए। विस्फोट माटुंगा, माहिम, खार, सांताक्रुज़, जोगेश्वरी, बोरीवली, मीरा रोड और भाइंदर क्षेत्रों में लोकल ट्रेनों में हुए। 

## विस्त्रित जानकारी
thumb|190px|मानचित्र पे मुम्बई विस्फोट

## स्रोत्र
* बीबीसी - मुंबई में सात धमाके, 174 मौतें, सैकड़ों घायल
* सीएनएन - अंग्रेजी मे

## बाहरी कड़ियाँ

श्रेणी:भारत में आतंकवाद
श्रेणी:भारत में आतंकवादी घटनाएं
श्रेणी:मुम्बई
जाकिर हुसैन

इस नाम के कई व्यक्ति हो सकते हैं:-
* डाक्टर ज़ाकिर हुसैन- भारत के राष्ट्रपति
* ज़ाकिर हुसैन (संगीतकार)
पांडुरंग वामन काणे

**पांडुरंग वामन काणे** (७ मई १८८०, दापोली, रत्नागिरि - १८, अप्रैल १९७२) संस्कृत के एक विद्वान्‌ एवं प्राच्यविद्याविशारद थे। उन्हें १९६३ में भारत रत्न से सम्मानित किया गया।

काणे ने अपने विद्यार्थी जीवन के दौरान संस्कृत में नैपुण्य एवं विशेषता के लिए सात स्वर्णपदक प्राप्त किए और संस्कृत में एम.एस. की परीक्षा उत्तीर्ण की। पश्चात्‌ बंबई विश्वविद्यालय से एल.एल.एम. की उपाधि प्राप्त की। इसी विश्वविद्यालय ने आगे चलकर आपको साहित्य में सम्मानित डाक्टर (डी. लिट्.) की उपाधि दी। भारत सरकार की ओर से आपको 'महामहोपाध्याय' की उपाधि से विभूषित किया गया। उत्तररामचरित (1913 ई.), कादम्बरी (2 भाग, 1911 तथा 1918), हर्षचरित (2 भाग, 1918 तथा 1921), हिंदुओं के रीतिरिवाज तथा आधुनिक विधि (3 भाग, 1944), संस्कृत काव्यशास्त्र का इतिहास (1951) तथा धर्मशास्त्र का इतिहास (4 भाग, 1930-1953 ई.) इत्यादि आपकी अंग्रेजी में लिखित कृतियाँ हैं।

right|thumb|250px|सन २०२२ में भारत सरकार ने पाण्डुरंग वामन काणे की स्मृति में एक डाकटिकट जरी किया

डॉ॰ काणे अपने लंबे जीवनकाल में समय-समय पर उच्च न्यायालय, बंबई में अभिवक्ता, सर्वोच्च न्यायालय, दिल्ली में वरिष्ठ अधिवक्ता, एलफ़िंस्टन कालेज, बंबई में संस्कृत विभाग के प्राचार्य, बंबई विश्वविद्यालय के उपकुलपति, रायल एशियाटिक सोसाइटी (बंबई शाखा) के फ़ेलो तथा उपाध्यक्ष, लंदन स्कूल ऑव ओरयिंटल ऐंड अफ्ऱीकन स्टडीज़ के फ़ेलो, रार्ष्टीय शोध प्राध्यापक तथा सन्‌ 1953 से 1959 तक राज्यसभा के मनोनीत सदस्य रहे। पेरिस, इस्तंबूल तथा कैंब्रिज में आयोजित प्राच्यविज्ञ सम्मेलनों में आपने भारत का प्रतिनिधित्व किया। भंडारकर ओरयंटल रिसर्च इंस्टीट्यूट, पूना से भी आप काफी समय तक संबद्ध रहे।

साहित्य अकादमी ने सन्‌ १९५६ ई. में *[[धर्मशास्त्र का इतिहास (पुस्तक)|धर्मशास्त्र का इतिहास]]* पर पाँच हजार रुपए का साहित्य अकादमी पुरस्कार (संस्कृत) प्रदान कर आपके सम्मानित किया और 1963 ई. में भारत सरकार ने आपको 'भारतरत्न' उपाधि से अलंकृत किया। 18 अप्रैल 1972 को 92 वर्ष की आयु में डॉ॰ काणे का देहांत हो गया।

## इन्हें भी देखें
*धर्मशास्त्र का इतिहास (पुस्तक)

## बाहरी कड़ियाँ
*पांडुरंग वामन काने (अभिव्यक्ति)
*भारत रत्न डॉ॰ पांडुरंग वामन काणे (ज्ञानघर)

## सन्दर्भ

श्रेणी:संस्कृत के विद्वान
श्रेणी:प्राच्यविद्याविशारद
श्रेणी:1880 में जन्मे लोग
श्रेणी:१९७२ में निधन
श्रेणी:भारत रत्न सम्मान प्राप्तकर्ता
श्रेणी:साहित्य अकादमी द्वारा पुरस्कृत संस्कृत भाषा के साहित्यकार
उत्तरी अमेरिका

**उत्तरी अमेरिका** उत्तर अमेरिका का सबसे उत्तरी क्षेत्र है। सीमाओं को थोड़ा अलग तरीके से भी खींचा जा सकता है। एक परिभाषा के अनुसार, यह मध्य अमेरिका(मेक्सिको, कैरिबियन और केंद्रीय अमेरिका) के ठीक उत्तर में स्थित है। उत्तरी अमेरिका का भूमि उत्तरी अमेरिका के बाकी हिस्सों के साथ सीमांत बनाती है और तब मेक्सिको-संयुक्त राज्य अमेरिका की सीमा के साथ मेल खाती है। भौगोलिक रूप से, संयुक्त राष्ट्र की भौगोलिक क्षेत्रों और उप-क्षेत्रों की योजना के अनुसार, उत्तरी अमेरिका में बरमूडा, कनाडा, ग्रीनलैंड, सन्त पियर और मिकलान और संयुक्त राज्य अमेरिका (हवाई, पोर्टो रीको, संयुक्त राज्य वर्जिन द्वीपसमूह और अन्य छोटे अमेरिकी क्षेत्रों को छोड़कर)शामील है।

## सन्दर्भ
यूरेशिया

**यूरेशिया** एक भौगोलिक महाद्वीप है जो यूरोप और एशिया महाद्वीप को मिलाकर नामित है। यूरेशिया मुख्यतः उत्तरी तथा पूर्वी गोलार्ध में स्थित है। इसके पश्चिम में अटलांटिक महासागर, पूरब में प्रशान्त महासागर, उत्तर में आर्कटिक महासागर और दक्षिण में अफ्रीका महाद्वीप, भूमध्य सागर तथा हिन्द महासागर स्थित हैं। यूरोप और एशिया को दो अलग-अलग महाद्वीप कहना एक ऐतिहासिक एवं सांस्कृतिक विभाजन है जबकि दोनों के बीच में कोई स्पष्ट भौतिक विभाजक है ही नहीं। इसी कारण विश्व के कुछ देशों में यूरेशिया को ही पाँच या छः महाद्वीपों में सबसे बड़ा माना जाता है।

## बाहरी कड़ियाँ
* यूरेशिया नेट
* यूरेशिया समूह
* यूरोप मुस्कान
* यूरेशिया शोधकर्ताओं आभासी बैठक

श्रेणी:अधिमहाद्वीप
*
वी॰ वी॰ गिरि

**वराहगिरी वेंकट गिरी** या **वी वी गिरी** (10 अगस्त 1894 - 24 जून 1980) भारत के राजनेता एवं देश के तीसरे उपराष्ट्रपति तथा चौथे राष्ट्रपति रहे। उनका जन्म ब्रह्मपुर, ओड़िशा में हुआ था। उन्हें 1975 में भारत के सर्वोच्च नागरिक अलंकरण भारत रत्न से सम्मानित किया गया। वी वी गिरी भारत के प्रथम कार्यवाहक राष्ट्रपति थे।

## प्रारंभिक जीवन
वि वि गिरी का जन्म 10 अगस्त 1894 को के मद्रास प्रेसीडेंसी के ब्रह्मपुर में हुआ, जो अब ओड़िशा राज्य का हिस्सा है । उनके पिता का नाम श्री जोगिह पन्तुलु था और पेशे से वो वकील थे। प्रारंभिक शिक्षा उन्होंने  ब्रह्मपुर से ही प्राप्त की। 1913 में कानून का अध्ययन करने के लिए वो डबलिन यूनिवर्सिटी चले गए, परन्तु आइरिश नेशनल मूवमेंट में शामिल होने के वजह से 1916 में आयरलैंड से निष्कासित कर दिया गया। भारत वापिस आकर उन्होंने मद्रास में वकालत शुरू कर दी।

## स्वतंत्रता आंदोलन के दौरान
भारत लौटने के बाद वह श्रम आंदोलन से जुड़े और साथ में कांग्रेस से भी जुड़ गए। उन्होंने मद्रास और नागपुर का रेलवे मजदूर ट्रेड यूनियन गठित की जो आगे चलकर अखिल भारतीय रेल कर्मचारी संघ के नाम से जाना जाने लगा। उन्होंने जिनेवा में 1927 में हुई अंतर्राष्ट्रीय मजदूर कांफ्रेंस में मजदूरों के तरफ से हिस्सा लिया।

1937-39 और 1946-47 के बीच वो मद्रास सरकार में श्रम, उद्योग, सहकारिता और वाणिज्य विभागों के मंत्री रहे। उसके बाद दूसरे विश्वयुद्ध और भारत छोड़ो आंदोलन के दौरान वो जेल भी गये।

## स्वतंत्रता आंदोलन के बाद राजनितिक जीवन
1947-51 के बीच वो सीलोन में भारत के उच्चायुक्त के रूप में नियुक्त रहे। 1952 के पहले आम चुनाव में सांसद चुने गए एवं कांग्रेस पार्टी की सरकार में वो पहले श्रम मंत्री बनाये गए। वीवी गिरि की समाजवादी राजनैतिक विचारधारा मजदूरों पर केंद्रित थी। उन्होंने श्रम मंत्री पद से इस्तीफा दे दिया परंतु 1957 का चुनाव वो हार गए।

भारतीय सोसायटी श्रम अर्थशास्त्र (Isle) के 1957 में शिक्षाविदों के एक विशिष्ट समूह और सार्वजनिक पुरुषों श्रम और औद्योगिक संबंधों के अध्ययन को बढ़ावा देने में लगे द्वारा स्थापित किया गया। इस टीम में श्री गिरि के नेतृत्व में किया गया।

वह सफलतापूर्वक उत्तर प्रदेश (1957-1960), केरल (1960-1965) और मैसूर (1965-1967) के राज्यपाल के रूप में सेवा की। वह 1967 में भारत के उप राष्ट्रपति के रूप में चुने गए।

## राष्ट्रपति के रूप में
जाकिर हुसैन का 1969 में कार्यालय में निधन होने पर राष्ट्रपति चुनाव हुए। राष्ट्रपति के चुनाव और चुनाव परिणाम के मध्य कुछ दिनों के लिए भारत के तत्कालीन मुख्या न्यायाधीश मुहम्मद हिदायतुल्लाह कार्यवाहक राष्ट्रपति रहे। कांग्रेस पार्टी ने राष्ट्रपति उम्मीदवार के लिए नीलिमा संजीव रेड्डी को नामांकित किया और वी वी गिरी ने निर्दलीय उम्मीदवार के तौर पर राष्ट्रपति का चुनाव लड़ा। भारतीय इतिहास में पहली बार वी वी गिरी कांग्रेस उमीदवार को हरा कर राष्ट्रपति चुनाव जीते।

उनके सम्मान में भारतीय डाक एवं तार विभाग ने 25 पैसे का डाक टिकट भी जारी किया था।

## सन्दर्भ

श्रेणी:1894 में जन्मे लोग
श्रेणी:१९८० में निधन
श्रेणी:भारत के राष्ट्रपति
श्रेणी:भारत के उपराष्ट्रपति
श्रेणी:भारत रत्न सम्मान प्राप्तकर्ता
श्रेणी:कर्नाटक के राज्यपाल
कन्हैयालाल नन्दन

**डाक्टर कन्हैयालाल नंदन** (१ जुलाई १९३३ - २५ सितम्बर १०१०) हिन्दी के वरिष्ठ पत्रकार, साहित्यकार, मंचीय कवि और गीतकार थे। पराग, सारिका और दिनमान जैसी पत्रिकाओं में बतौर संपादक अपनी छाप छोड़ने वाले नंदन ने कई किताबें भी लिखीं। कन्हैयालाल नंदन को भारत सरकार के पद्मश्री पुरस्कार के अलावा भारतेन्दु पुरस्कार और नेहरू फेलोशिप पुरस्कार से भी नवाजा गया।

## जीवन
उनका जन्म उत्तर प्रदेश के फतेहपुर जिले के एक गांव परसदेपुर में हुआ। उन्होने डी.ए.वी.कालेज, कानपुर से बी.ए, प्रयाग विश्वविद्यालय, इलाहाबाद से एम.ए और भावनगर विश्वविद्यालय से पीएच.डी. की।

चार वर्षों तक बंबई विश्वविद्यालय, बंबई से संलग्न कालेजों में हिंदी-अध्यापन के बाद १९६१ से १९७२ तक वे टाइम्स ऑफ इंडिया प्रकाशन समूह के ‘धर्मयुग’ में सहायक संपादक रहे। १९७२ से दिल्ली में क्रमश: ’पराग’, 'सारिका’ और दिनमान के संपादक रहे। तीन वर्ष दैनिक नवभारत टाइम्स में फीचर सम्पादन किया। छ: वर्ष तक हिंदी ‘संडे मेल’ में प्रधान संपादक रह चुकने के बाद १९९५ से ‘इंडसइंड मीडिया’ में डायरेक्टर रहे।

## रचनाए
उनकी डेढ़ दर्जन से अधिक पुस्तकें प्रकाशित जिनमें ‘लुकुआ का शाहनामा’, 'घाट-घाट का पानी’, 'अंतरंग’, नाट्य-परिवेश’, 'आग के रंग’, 'अमृता शेरगिल, ’समय की दहलीज’, 'ज़रिया-नजरिया’ और ‘गीत संचयन’ बहुचर्चित और प्रशंसित है।

## सम्मान
डाक्टर कन्हैयालाल नंदन अनेकानेक पुरस्कारों के साथ साहित्य में अवदान के लिये ‘परिवार-पुरस्कार’ से पुरस्कृत,’पद्मश्री’ से अलंकृत और नेहरू फेलोशिप से सम्मानित है।

## निधन
कन्हैयालाल नंदन का निधन २५ सितंबर २०१० को दिल्ली के निजी अस्पताल में निधन हो गया। निधन के समय वे 77 वर्ष के थे।

## बाहरी कड़ियाँ
*कन्हैयालाल नंदन (प्रवासी दुनिया)

### स्रोत्र
* कन्हैयालाल नंदन- मेरे बंबई वाले मामा
* कन्हैयालाल नंदन : श्रद्धांजलि

श्रेणी:साहित्य
श्रेणी:लेखक
विश्व व्यापी वेब संघ

**विश्व व्यापी वेब संघ** या **डब्ल्यू.3.सी.** (:en:W3C) की स्थापना कॉमन प्रोटोकॉल (Protocol) के विकास द्वारा वेब की संपूर्ण क्षमता के उपयोग की दिशा में अग्रणी करने, इसके विकास को प्रोत्साहित करने एवं अंर्तसंचलनीयता (interoperability) सुनिश्चित करने के लिए की गई। यह एक अंतर्राष्ट्रीय उद्योग संघ है जो अमेरिका (यू॰एस॰ए॰ USA) में MIT Computer Science and Artificial Intelligence Laboratory (MIT CSAIL), फ्रांस में European Research Consortium for Informatics and Mathematics (ERCIM) मुख्यालय एवं जापान में  

(Keio University) के संयुक्त तत्वावधान में कार्य करता है। . संघ द्वारा जो सेवाऍं मुहैया कराई जानी हैं वह विकासकों एवं प्रयोक्ताओं को विश्व व्यापी वेब के बारे में सूचना का संग्रह, नई तकनीकों के उपयोग के प्रदर्शन हेतु आदिप्रयोग (prototype) एवं नमूना अनुप्रयोग (sample applications) प्राप्त कराती है। आजतक करीब 400 संगठन संघ के सदस्य हैं। 

## स्रोत्र
विश्व व्यापी वेब संघ द्वारा एक्स.एस.एल.टी. (XSLT) 2.0, एक्सपाथ (XPath) 2.0 एवं एक्सक्वेरी (XQuery) 1.0 के लिए प्रत्याशी संस्तुति जारी

## बाहरी कड़ियाँ

* आधिकारिक जालक्षेत्र
* W3C भारतीय कार्यालय

श्रेणी:अंतरजाल
श्रेणी:कंप्यूटर
श्रेणी:सूचना प्रौद्योगिकी
जलगाँव

**जळगाव** (Jalgaon) भारत के महाराष्ट्र राज्य के जळगाव ज़िले में स्थित एक नगर है। यह उस ज़िले का मुख्यालय भी है। यह केला, कपास तथा गन्ने के लिए प्रसिद्ध है। जगप्रसिद्ध अजिंठा गुफाएँ यहाँ से करीब 60 किमी दक्षिण में है।

जलगाँव जिला अपने केले के बागान के लिए प्रसिद्ध है जो महाराष्ट्र राज्य के उत्तरी पश्चिम भाग में स्थित है और पहले इसे पूर्वी खानदेश के नाम से जाना जाता था। जिले का कुल भौगोलिक क्षेत्रफल 11765 वर्ग किमी (राज्य में 9वां) है जिसमें 1513 गांव, 15 तालुका और जिला मुख्यालय के रूप में जलगांव शहर शामिल है।

## जनसँख्या
2024 में जलगांव शहर की वर्तमान अनुमानित जनसंख्या 651,000 है | भारत की जनगणना की अनंतिम रिपोर्ट के अनुसार, 2011 में जलगाँव की जनसंख्या 460,228 है। 

## इन्हें भी देखें
* जळगाव जिला

## सन्दर्भ

श्रेणी:जलगाँव ज़िला
श्रेणी:महाराष्ट्र के शहर
श्रेणी:जलगाँव ज़िले के नगर
*
हिरोशिमा और नागासाकी परमाणु बमबारी

**हिरोशिमा और नागासाकी परमाणु बमबारी** 6 अगस्त 1945 की सुबह अमेरिकी वायु सेना ने जापान के हिरोशिमा पर परमाणु बम "लिटिल बॉय" गिराया था। तीन दिनों बाद अमरीका ने नागासाकी शहर पर "फ़ैट मैन" परमाणु बम गिराया। हिरोशिमा पर गिराए गए परमाणु बम को अमेरीका पूर्व राष्ट्रपति फ्रैंकलिन डेलानो रूज़वेल्ट के सन्दर्भ में "लिटिल ब्वाय" और नागासाकी के बम को विन्सटन चर्चिल के सन्दर्भ में "फ़ैट मैन" कहा गया।

## बाहरी कड़ियाँ
बीबीसी-हिरोशिमा त्रासदी के 60 वर्ष

श्रेणी:द्वितीय विश्वयुद्ध
श्रेणी:जापान
श्रेणी:परमाणु दुर्घटना
प्रोकैरियोटिक कोशिका

thumb|right|एक आदर्श प्रॊकैरियोटीक कोशिका
ये प्रारंभिक *'कोशिकाएं* हैं। ये एक कोशिकिय होते है। इनमे केन्द्रक कला नहीं पायी जाती है। प्रोकैरियोटिक कोशिका में कोई स्पष्ट केन्द्रक नहीं होता है। केन्द्रकीय पदार्थ कोशिका द्रव में बिखरे होते हैं।
इन कोशिकओं के कलाविहीन केन्द्रक को आरंभी केन्द्रक कहते हैं। इन कोशिकओं में क्लोरोप्लास्ट, गॉल्जीबाड़ी, तारककाय, माइक्रोकान्ड्रिया तथा अन्तः द्रव्यीजालिका (E.R.) नहीं पायी जाती है। फिर भी 70S प्रकार के राइबोसोम्स पाये जाते हैं तथा इनमें डीएनए हिस्टोन प्रोटीन से सम्बद्ध नहीं होता है।

नीले- हरे शैवालों तथा जीवाणुओं में ये कोशिकाएं पायी जाती हैं। इनमें केन्द्रक के चारों और पायी जाने वाली झिल्ली अनुपस्थित होती हैं। साइक्लोसिस नही पाया जाता है। अगर फ्लेजेला उपस्थित हैं तो वह फ्लेजेला प्रोटीन का बना होता हैं। अनुलेख तथा अनुवाद का कार्य जीवद्रव्य में होता है।

## बाहरी कड़ियाँ
श्रेणी:कोशिका
17 जुलाई 2006 जावा भूकंप

**17 जुलाई 2006 जावा भुकंप** 7.7 तिव्रता वाला भुकंप था, यह जावा, इंडोनेशिया के तटीय इलाको में आया था। इस्का सही समय 17 जुलाई 2006 08:24 UTC है। इस भुकंप के द्वारा 3 मीटर ऊची सुनामी लहरे पैदा हुई, जिनसे जावा के दक्षिणीय तटों में कम से कम 80 लोग मारे गए और वहाँ स्थित घरो और संपत्तियो का भारी नुकसान हुआ।

## स्रोत्र
* बीबीसी - इंडोनेशिया में सूनामी का क़हर, 80 लोगों की मौत

## यह भी देखे
* अंग्रेजी विकिपीडिया की कडी
* अंग्रेजी विकिपीडिया पे 2004 भारतीय महासागर का भुकंप

भूकंप, 17 जुलाई 2006 जावा
कोशिका केन्द्रक

thumb|240px|right|कोशिकाओं के एक समूह में केन्द्रक नीली स्याही द्वारा सने हुए
कोशिका विज्ञान में **केन्द्रक** वनस्पतियों, प्राणियों और सुकेन्द्रक जीवों की अधिकांश कोशिकाओं में एक झिल्ली द्वारा बंद एक भाग (या कोशिकांग) होता है। सुकेन्द्रक जीवों की हर कोशिका में अधिकतर एक केन्द्रक होता है, लेकिन स्तनधारियों की लाल रक्त कोशिकाओं में कोई केन्द्रक नहीं होता और ओस्टियोक्लास्ट कोशिकाओं में कई केन्द्रक होते हैं। प्राणियों के केन्द्रकों का व्यास लगभग ६ माइक्रोमीटर होता है और यह उनकी कोशिकाओं का सबसे बड़ा कोशिकांग होता है।

कोशिका केन्द्रकों में कोशिकाओं की अधिकांश आनुवंशिक सामग्री होती है, जो कई लम्बे डी॰ ऍन॰ ए॰ अणुओं में सम्मिलित होती है, जिनके रेशों कई प्रोटीनों के प्रयोग से गुण सूत्रों (क्रोमोज़ोमों) में संगठित होते हैं। इन गुण सूत्रों में उपस्थित जीन कोशिका का जीनोम होते हैं और कोशिका की प्रक्रियाओं को संचालित करते हैं। केन्द्रक इन जीनों को सुरक्षित रखता है और जीन व्यवहार संचालित करता है, यानि केन्द्रक कोशिका का नियंत्रणकक्ष होता है। पूरा केन्द्रक एक लिपिड द्विपरत की बनी झिल्ली द्वारा घिरा होता है जो केन्द्रक झिल्ली (nuclear membrane) कहलाती है और जो केन्द्रक के अन्दर की सामग्री को कोशिकाद्रव्य से पृथक रखता है। केन्द्रक के भीतर केन्द्रक आव्यूह (nuclear matrix) कहलाने वाला रेशों का ढांचा होता है जो केन्द्रक को  आकार बनाए रखने के लिए यांत्रिक सहारा देता है, ठीक उसी तरह जैसे कोशिका कंकाल पूरी कोशिका को यांत्रिक सहारा देता है।

## इन्हें भी देखें
* कोशिकांग
* सुकेन्द्रिक जीव
* गुण सूत्र
* कोशिकाद्रव्य 
* परमाणु नाभिक (Atomic nucleus)

## सन्दर्भ

केन्द्रक
केन्द्रक
केन्द्रक
केन्द्रक
केन्द्रक
*
श्रेणी:कोशिकांग
भारत का छठा केंद्रीय वेतन आयोग

**भारत का 6वा केंद्रीय वेतन आयोग** केंद्रीय मंत्रिमंडल द्वारा 20 जुलाई 2006 को मंजुर किया गया। आयोग गठन की तारीख़ से 18 महीने के भीतर अपनी सिफ़ारिशें देगा। आयोग में राज्यमंत्री स्तर के चेयरमैन, एक सदस्य सेक्रेट्री और एक पार्ट टाइम सदस्य होगे।

यह फैसला मंत्रिमंडल की एक बैठक में किया गया। जिसकी अध्यक्षता प्रधानमंत्री मनमोहन सिंह ने की।

## सन्दर्भ

श्रेणी:केंद्रीय वेतन आयोग
श्रेणी:भारत सरकार द्वारा गठित आयोग
श्रेणी:भारत सरकार
टूर डी फ्रांस

**टुअर डी [[फ़्रान्स|फ्रांस]]** विश्व की सबसे लोकप्रिय और प्रतिष्ठित साइकिल प्रतियोगीता है। प्रतिवर्ष जुलाई माह में इसका आयोजन होता है। 1903 में इसकी शुरुआत हुई थी और प्रथम और द्वितीय विश्व युद्धो के दौरान इसका आयोजन नहीं हुआ था। यह प्रतियोगिता फ्रांस और उसके पडोसी राष्ट्रो से हो कर गुजरती है। लंबी दूरी की इस प्रतियोगिता को पुरे होने में लगभग 3 सप्ताह का समय लगता है। सबसे कम कुल समय लेने वाला खिलाडी प्रतियोगिता का विजेता होता है। 

श्रेणी:खेल
फ्लोयड-लैनडिस-टॉक्ट्ट

thumb|right|250px|फ्लोयड-लैनडिस-टॉक्ट्ट

**फ्लोयड-लैनडिस-टॉक्ट्ट** (जन्म: 14 अक्टूबर 1975) अमेरिका के पेशेवर साइकिल-खिलाड़ी है। वर्ष 2006 में वे टुअर डी फ्रांस के विजेता रहे। टुअर डी फ्रांस जितने वाले वे तीसरे अमेरिकी है।

## सकरात्मक ड्रग टेस्ट
फ्लोयड-लैनडिस एक ड्रग टेस्ट में हारमोन टेस्टोस्टरोन में सकारत्मक पाए गए। यह टेस्ट 2006 टुअर डी फ्रांस के 17 वे दौर के बाद किये गए थे। उन्हें एक और टेस्ट - *टेस्ट बी*, के परिणाम तक के लिये निलम्बित कर दिया गया।[2]

## सम्बन्ध
2. My test reference
श्रेणी:अमेरिका के साइकिल-खिलाड़ी
श्रेणी:1975 में जन्मे लोग
माइकल मधुसुदन दत्त

right|frame|माइकल मधुसुदन दत्त

**माइकल मधुसुदन दत्त** (बांग्ला: মাইকেল মধুসূদন দত্ত *माइकेल मॉधुसूदॉन दॉत्तॉ*) (1824-29 जून,1873) जन्म से मधुसुदन दत्त, बंगला भाषा के प्रख्यात कवि और नाटककार थे। नाटक रचना के क्षेत्र मे वे प्रमुख अगुआई थे। उनकी प्रमुख रचनाओ मे मेघनादबध काव्य प्रमुख है।

## जीवनी
मधुसुदन दत्त का जन्म बंगाल के जेस्सोर जिले के सागादरी नाम के गाँव मे हुआ था। अब यह जगह बांग्लादेश मे है। इनके पिता राजनारायण दत्त कलकत्ते के प्रसिद्ध वकील थे। 1837 ई0 में हिंदू कालेज में प्रवेश किया। मधुसूदन दत्त अत्यंत कुशाग्र बुद्धि के विद्यार्थी थे। एक ईसाई युवती के प्रेमपाश में बंधकर उन्होंने ईसाई धर्म ग्रहण करने के लिये 1843 ई0 में हिंदू कालेज छोड़ दिया। कालेज जीवन में माइकेल मधुसूदन दत्त ने काव्यरचना आरंभ कर दी थी। हिंदू कालेज छोड़ने के पश्चात् वे बिशप कालेज में प्रविष्ट हुए। इस समय उन्होंने कुछ फारसी कविताओं का अंग्रेजी में अनुवाद किया। आर्थिक कठिनाईयों के कारण 1848 में उन्हें बिशप कालेज भी छोड़ना पड़ा। तत्पश्चात् वे मद्रास चले गए जहाँ उन्हें गंभीर साहित्यसाधना का अवसर मिला। पिता की मृत्यु के पश्चात् 1855 में वे कलकत्ता लौट आए। उन्होंने अपनी प्रथम पत्नी को तलाक देकर एक फ्रांसीसी महिला से विवाह किया। 1862 ई0 में वे कानून के अध्ययन के लिये इंग्लैंड गए और 1866 में वे वापस आए। तत्पश्चात् उन्होंने कलकत्ता के न्यायालय मे नौकरी कर ली।

19वीं शती का उत्तरार्ध बँगला साहित्य में प्राय: मधुसूदन-बंकिम युग कहा जाता है। माइकेल मधुसूदन दत्त बंगाल में अपनी पीढ़ी के उन युवकों के प्रतिनिधि थे, जो तत्कालीन हिंदू समाज के राजनीतिक और सांस्कृतिक जीवन से क्षुब्ध थे और जो पश्चिम की चकाचौंधपूर्ण जीवन पद्धति में आत्मभिव्यक्ति और आत्मविकास की संभावनाएँ देखते थे। माइकेल अतिशय भावुक थे। यह भावुकता उनकी आरंभ की अंग्रेजी रचनाओं तथा बाद की बँगला रचनाओं में व्याप्त है। बँगला रचनाओं को भाषा, भाव और शैली की दृष्टि से अधिक समृद्धि प्रदान करने के लिये उन्होनें अँगरेजी के साथ-साथ अनेक यूरोपीय भाषाओं का गहन अध्ययन किया। संस्कृत तथा तेलुगु पर भी उनका अच्छा अधिकार था।

मधुसूदन दत्त ने अपने काव्य में सदैव भारतीय आख्यानों को चुना किंतु निर्वाह में यूरोपीय जामा पहनाया, जैसा "मेघनाद वध" काव्य (1861) से स्पष्ट है। "वीरांगना काव्य" लैटिन कवि ओविड के हीरोइदीज की शैली में रचित अनूठी काव्यकृति है। "ब्रजांगना काव्य" में उन्होंने वैष्णव कवियों की शैली का अनुसरण किया। उन्होंने अंग्रेजी के मुक्तछंद और इतावली सॉनेट का बंगला में प्रयोग किया। चतुर्दशपदी कवितावली उनके सानेटों का संग्रह है। "हेक्टर वध" बँगला गद्य साहित्य में उनका उल्लेखनीय योगदान है।

श्रेणी:लेखक
श्रेणी:बांग्ला साहित्यकार
कुँअर बेचैन

**कुँवर बेचैन** (मूल नाम कुँअर बहादुर सक्सेना, जन्म : 1 जुलाई 1942 &ndash;  मृत्यु : 29 अप्रैल 2021) भारत के हिन्दी कवि थे। वो भारतीय राज्य उत्तर प्रदेश के ग़ाज़ियाबाद के निवासी थे।

## '''जीवन वृत्त (''life cycle'')'''
डॉ. **कुँवर** बेचैन का जन्म 1 जुलाई 1942 को उत्तर प्रदेश के जिला मुरादाबाद के उमरी गांव में हुआ था। उनका वास्तविक नाम डॉ. कुंवर बहादुर सक्सेना था। उन्होंने अपने शुरुआती साल चंदौसी, उत्तर प्रदेश में बिताए। उन्होंने हिंदी में एमए और पी.एच.डी. की उपाधि प्राप्त की है। उन्होंने एमएमएच कॉलेज, गाजियाबाद में हिंदी विभाग के प्रमुख के रूप में काम किया। उत्तर प्रदेश में COVID-19 महामारी के दौरान नोएडा में COVID-19 के कारण 29 अप्रैल 2021 को उनकी मृत्यु हो गई। हिंदी साहित्य में उनके महान कार्यों ने भारत सरकार को उनके नाम पर गाजियाबाद, उत्तर प्रदेश में एक सड़क का नाम रखने के लिए मजबूर किया है। वह पूरे देश में कई काव्य आयोजनों (जैसे कवि-सम्मेलनों) में दिखाई दिए हैं। वह सब टीवी के कविता शो वाह! वाह! क्या बात है! उन्हें कविशाला लाइफटाइम अचीवमेंट अवार्ड - 2020 भी मिला। वह एक अन्य प्रसिद्ध भारतीय हिंदी कवि डॉ. कुमार विश्वास के पीएचडी सलाहकार भी थे। उन्होंने अनेक बार विदेश यात्राएँ की हैं और अनेक महत्वपूर्ण संस्थानों के साहित्य सम्मानों द्वारा सम्मानित हुए हैं।  कुँअर बेचैन ग़ज़ल लिखने वालों में ताज़े और सजग रचनाकारों में से हैं। उन्होंने आधुनिक ग़ज़ल को समकालीन जामा पहनाते हुए आम आदमी के दैनिक जीवन से जोड़ा है। यही कारण है कि वे नीरज के बाद मंच पर सराहे जाने वाले कवियों में अग्रगण्य हैं। उन्होंने गीतों में भी इसी परंपरा को कायम रखा है। वे न केवल पढ़े और सुने जाते हैं वरन कैसेटों की दुनिया में भी खूब लोकप्रिय हैं। सात गीत संग्रह, बारह ग़ज़ल संग्रह, दो कविता संग्रह, एक महाकाव्य तथा एक उपन्यास के रचयिता कुँवर बेचैन ने ग़ज़ल का व्याकरण नामक ग़ज़ल की संरचना समझाने वाली एक अति महत्वपूर्ण पुस्तक भी लिखी है।

## '''<big>प्रमुख कृतियाँ (''Major works'')</big>'''

**गीत-संग्रह** (*Lyric's Collection*):—

* पिन बहुत सारे (1972)
* भीतर साँकलः बाहर साँकल (1978)
* उर्वशी हो तुम (1987)
* झुलसो मत मोरपंख (1990)
* एक दीप चौमुखी (1997)
* नदी पसीने की (2005)
* दिन दिवंगत हुए (2005)
**
ग़ज़ल-संग्रह** (*Ghazal's Collection*):—

* शामियाने काँच के (1983)
* महावर इंतज़ारों का (1983)
* रस्सियाँ पानी की (1987)
* पत्थर की बाँसुरी (1990)
* दीवारों पर दस्तक (1991)
* नाव बनता हुआ काग़ज़ (1991)
* आग पर कंदील (1993)
* आँधियों में पेड़ (1997)
* आठ सुरों की बाँसुरी (1997)
* आँगन की अलगनी (1997)
* तो सुबह हो (2000)
* कोई आवाज़ देता है (2005)

**कविता-संग्रह** (*Poem's Collection*):—

* नदी तुम रुक क्यों गई (1997)
* शब्दः एक लालटेन (1997)
* पाँचाली (महाकाव्य) 

## सन्दर्भ

## बाहरी कडियाँ

*कुँअर बेचैन की कुछ बेहतरीन कविताएँ
* कुँवर बेचैन @ कविता कोश - हिन्दी कविताओं का खज़ाना

श्रेणी:1942 में जन्मे लोग

श्रेणी:२०२१ में निधन
अभिव्यक्ति

**अभिव्यक्ति** का अर्थ विचारों के प्रकाशन से है। व्यक्तित्व के समायोजन के लिए मनोवैज्ञानिकों ने अभिव्यक्ति को मुख्य साधन माना है। इसके द्वारा मनुष्य अपने मनोभावों को प्रकाशित करता तथा अपनी भावनाओं को रूप देता है। वर्तमान युग में मनोविश्लेषण शास्त्र के विद्वानों ने व्यक्ति की अतृप्त इच्छाओं की अभिव्यक्ति के लिए कई विधियाँ बताई हैं। उनका कहना है कि विकृत मन को शांति देने के लिए सर्वप्रथम आवश्यक है कि किसी भी प्रकार की कोई क्षति उसे ऐसा करने से रोके नहीं। इस कार्य के लिए आज पाश्चात्य देशों में एक नवीन मानसशास्त्र का जन्म हो गया है तथा उसका प्रशिक्षण प्राप्त करने के पश्चात्‌ लोग व्यक्ति की समस्याओं को वैज्ञानिक ढंग से सुलझाने में प्रयत्नशील हैं।

## इन्हें भी देखें
* अभिव्यक्ति (पत्रिका)

अभिव्यक्ति
अभिव्यक्ति
अनुभूति (पत्रिका)

अनुभूति कविताओं की हिंदी जाल-पत्रिका है। इसका पहला अंक १ जनवरी २००१ को प्रकाशित हुआ था। महीने में इसके चार अंक पहली, ९वीं, १६वीं और २४वीं तारीख को प्रकाशित होते हैं। 1 जनवरी 2008 से यह पत्रिका प्रत्येक सोमवार को प्रकाशित होती है। इसमें प्राचीन कवियों की कविताओं के स्तंभ का नाम 'गौरवग्राम' है और उभरते हुए कवियों की कविताओं को 'नई हवा' में रखा गया है। इसमें दोहे, ग‌ज़ल, हाइकु, मुक्तक आदि विधाओं के लिए अलग स्तंभ तो हैं ही, प्रवासी कवियों के लिए दिशांतर नाम का भी एक स्तंभ है। विभिन्न विषयों पर कविताओं को संकलित करने का भी काम यहां किया गया है जिसे संकलन के अंतर्गत रखा गया है। पत्रिका से संबंधित 'अनुभूति हिंदी' नाम का एक याहू गुट है जहां कविताओं की कार्यशालाओं में कोई भी भाग ले सकता है।

यह अभिव्यक्ति की सहयोगी पत्रिका है।

## इन्हें भी देखें
* जाल पत्रिकाओं की सूची
* अंतर्जाल (internet) का इतिहास
* इलेक्ट्रानिक पत्रिका

## बाहरी कड़ियाँ
* 'अनुभूति' का आधिकारिक जालस्थल

श्रेणी:हिन्दी
श्रेणी:हिन्दी पत्रिकाएँ
श्रेणी:साहित्यिक पत्रिकाएँ
श्रेणी:साहित्य
श्रेणी:अंतरजाल
श्रेणी:जाल-पत्रिका
इलेक्ट्रानिक पत्रिका

जो पत्रिका कंप्यूटर पर लिखी जाए और कंप्यूटर पर ही पढ़ी जाए उसको जाल-नियतकालिक या इलेक्ट्रानिक पत्रिका (e-zine) कह सकते हैं। इस दृष्टि से जाल-पत्रिका को भी इलेक्ट्रानिक पत्रिका कहा जा सकता है। लेकिन हर इलेक्ट्रानिक पत्रिका जाल-पत्रिका हो वह ज़रूरी नहीं है। बहुत सी इलेक्ट्रानिक पत्रिकाएं पीडीएफ प्रारूप में तैयार की जाती हैं और बहुत सी एम एस वर्ड में। ये ई-मेल से पाठकों के पास भेजी जाती हैं या फिर डाउनलोड के लिए भी उपलब्ध होती हैं। बहुत सी कंपनियां अपने न्यूज़-लेटर इलेक्ट्रानिक-पत्रिका के रूप में प्रकाशित करती हैं। इनके प्रकाशन की तिथि निश्चित होती है और इनका संपादक मंडल भी होता है।

## इन्हें भी देखें
*अन्तरजाल पर स्थित हिन्दी पत्रिकाएँ
* जाल-पत्रिका
* जाल पत्रिकायें
* अन्तर्जाल का इतिहास
* इंटरनेट

श्रेणी:अंतरजाल
अंगोला

**अंगोला** दक्षिणी-पश्चिमी अफ्रीका में  देश है जिसकी सीमा अटलांटिक समुद्र से लगी है। अंगोला में पेट्रोलियम तेल और सोना जैसे खनिजों का भंडार है। 1975 में पुर्तगाल से स्वतंत्र होने के बाद यहाँ एक 27 सालों का गृहयुद्ध चला जिसमें पुर्तगाल समेत रूस, क्यूबा, अमेरिका और दक्षिण अफ़्रीका का हस्तक्षेप रहा।  सोलहवीं सदी के बाद से यहाँ पुर्तगाली उपस्थिति रही है जो उन्नीसवीं सदी में अचानक बढ़ गई, 1884 के बाद पुर्तगाली अंदर तक प्रविष्ट कर गए। 

यह नामीबिया, बोत्सवाना से दक्षिण में और कांगो से उत्तर में और जाम्बिया से पूर्व दिशा में लगा हुआ है। आज चीन इसका सबसे बड़ा व्यापारिक सहभागी है।  चीन का सबसे अधिक पेट्रोलियम यहीं से आता है।
## इतिहास

## नाम का स्रोत एवं इतिहास
**अंगोला** नाम N’gola बन्तु भाषा (जो कि पुर्तगाली से निकली है) भाषा में मुबुन्दु के राजा को कहा जाता है।

## इतिहास
सबसे पहले यहाँ के रहवासी खोईसन प्रजाति ( शिकार से जीवन यापन करने वाले ) के लोग थे। लेकिन जब बंटू प्रजाति के लोगों का यहाँ प्रवास शुरू हुआ तब खोईसन प्रजाति के लोग बंटू प्रजाति में अवशोषित कर लिए गए, पर अभी भी खोईसन प्रजाति कुछ लोग दक्षिणी अंगोला में निवास करते हैं।

श्रेणी:देश
श्रेणी:अफ़्रीका
श्रेणी:पुर्तगाली-भाषी देश व क्षेत्र
श्रेणी:अंगोला
प्रमेय

[thumb|300px|right| [पाइथागोरस प्रमेय|पाइथागोरस का प्रमेय; इसे प्राचीन भारतीय गणितज्ञ बौधायन ने सबसे पहले प्रस्तुत किया था।]]

**प्रमेय** *([[अंग्रेजी]]: Theorem)* का शाब्दिक अर्थ है - ऐसा कथन जिसे प्रमाण द्वारा सिद्ध किया जा सके। इसे **साध्य** भी कहते हैं।

गणित में बहुत से प्रमेय हैं। प्रमेयों की विशेषता है कि उन्हें स्वयंसिद्धों *(axioms)* एवं सामान्य तर्क *(deductive logic)* से सिद्ध किया जा सकता है।

## इन्हें भी देखिये

* निर्मेय 
* ज्यामिति के प्रमुख प्रमेय

श्रेणी:गणित
श्रेणी:तर्कशास्त्र
*
बाँदा

**बाँदा**, बुन्देल्ख्नन्ड (भारत) के उत्तर प्रदेश प्रान्त का एक जिला है। यहाँ से "चित्रकूट" काफ़ी निकट है। यहाँ की केन नदी का "शजर" पत्थर बहुत मशहूर है। और यहाँ बाम्देवेश्वर मन्दिर भी काफी प्रसिद्ध है।

श्रेणी:उत्तर प्रदेश
केन नदी

**केन नदी** (Ken River) भारत के मध्य प्रदेश और उत्तर प्रदेश राज्यों के बुंदेलखण्ड क्षेत्र में बहने वाली एक नदी है। यह यमुना नदी की एक उपनदी है, जो स्वयं गंगा नदी की उपनदी है। केन नदी का उद्गम मध्य प्रदेश के कटनी ज़िले में विंध्याचल की कैमूर पर्वतमाला में होता है, फिर पन्ना में इससे कई धारायें आ जुड़ती हैं और अंत में इसका यमुना से संगम उत्तर प्रदेश के बांदा ज़िले में होता है।

## विवरण
इस नदी का "शजर" पत्थर विश्व प्रसिद्ध है।

## सहायक नदियाँ
* उर्मिल नदी
* सुनार नदी

## इन्हें भी देखें
* यमुना नदी
* कैमूर पर्वतमाला

## सन्दर्भ

श्रेणी:मध्य प्रदेश की नदियाँ
श्रेणी:उत्तर प्रदेश की नदियाँ
श्रेणी:यमुना नदी की उपनदियाँ
जावा

* जावा (प्रोग्रामिंग भाषा) - एक कम्प्यूटर प्रोग्रामिंग भाषा
* जावा (द्वीप) - एक दक्षिणी एशिया के इंडोनेशिया का द्वीप का नाम
* जावास्क्रिप्ट - एक स्क्रिप्टिंग भाषा
* जावाई लिपि
* जावा मोटरसाइकिल - स्वतन्त्र भारत में आइडियल जावा (इण्डिया) लिमिटेड मैसूर द्वारा बनायी गयी एक मोटरसाइकिल
तंजावूर बृंदा

शास्त्रीय संगीतकार श्रीमती **तंजावूर बृंदा** (1912-1996) कर्णाटक संगीत के वीणा धन्नम्माल शैली की सर्वश्रेष्ठ प्रतिनिधि मानी जाती हैं। आप न केवल गायन, बल्कि वीणा वादन में भी निपुण थीं। आपके प्रशंसक आपको आदर से 'बृंदम्मा' पुकारते थे। 

श्रीमती बृंदा अपने परिवार सदस्यों द्वारा वीणा धन्नम्माल गायन शैली में शिक्षित हुईं। आपके शिक्षक थे आपकी माता कामाक्षी, मौसी लक्ष्मीरत्नम और स्वयं आपकी विख्यात दादी वीणा धन्नम्माल। इसके पश्चात आपने कांचीपुरम नैना पिल्लै के निरीक्षण में संगीत का अध्ययन किया। आपने वीणा धन्नम्माल शैली के मंद, मोहनीय और गमकयुक्त संगीत तथा नैना पिल्लै के स्फूर्तिमान और लयपूर्वक संगीत को सराहनीय ढंग से अपने गायन में सम्मिश्रित किया। 

संगीतकार एवं संगीत प्रेमी श्रीमती बृंदा के पाण्डित्य को आज भी सराहते हैं। आपके संगीत कार्यक्रमों में गमकपूर्ण राग (उदाहरणतया बेगडा, मुखारि, सुरुटि, सहाना, वराली) हमेशा शामिल रहते थे। कर्णाटक संगीत के कई प्रसिद्ध गायक, जैसे शेम्मंगुडी श्रीनिवास अय्यर, एम. एस. सुब्बुलक्ष्मी, आर. के. श्रीकंठन, राम्नाड कृष्णन, अरुणा साईराम और चित्रवीणा रविकिरण ने आपसे गायन सीखा। 

श्रीमती बृंदा ने कई सम्मान प्राप्त किए जिन्में अग्रगण्य है संगीत कलानिधि (कर्णाटक संगीत का सर्वश्रेष्ठ पुरस्कार), जो आपने 1976 में हासिल किया।

## बाहरी कड़ियाँ
* किरणावली विद्याशंकर (श्रीमती बृंदा की छात्रा) द्वारा लिखित अंग्रेज़ी लेख
* श्रीमती बृंदा के गायन के नमूने यहां उपलब्ध हैं
* श्रीमती बृंदा के कुछ विडियो रेकौर्डिंग इस पन्ने पर उपलब्ध हैं

श्रेणी:कर्णाटक संगीत
श्रेणी:भारतीय संगीत
श्रेणी:1912 में जन्मे लोग
मार्टिन गार्डनर

right|thumb|300px|मार्टिन गार्डनर
**मार्टिन गार्डनर** (21 अक्टूबर 1914 – 22 मई 2010)[1] अमेरिका के गणित एवं विज्ञान लेखक थे। वे मनोरंजक गणित के लेखन के विशेषज्ञ थे।
नवीन युग में गणित को लोकप्रिय बनाने में जितना काम मार्टिन गार्डनर ने किया शायद उतना किसी और ने नही किया। इन्होने साईंटिफिक अमेरिकन नामक मैगज़ीन में मनोरंजनात्मक गणित पर एक स्तम्भ लिखना शुरू किया। इन लेखों मे बहुत सारे लेख पहेलियों के बारे में होते थे। यह बहुत ज्ञानवर्धक और मनोरंजक थे। मार्टिन गार्डनर ने आगे चल कर कई पुस्तकें भी लिखीं जिसमें कई पहेलियों के बारे में थीं। इनमे से अच्छी पुस्तकें निम्न हैं-

* Mathematical puzzles and diversions;
* More mathematical puzzles and diversions;
* Further mathematical diversions;
* mathematical carnival;
* Mathematics magic and mystery;
* Entertaining mathematical rules;
* Science fiction, puzzle tales;
* Aha! gotcha, paradoxes to puzzle and delight.

मार्टिन गार्डनर ने न केवल पहेलियों के बारे में किताबें लिखीं पर विज्ञान के कुछ पहलुवों के बारे में भी लिखा है। इनमे से कुछ किताबें अलग अलग नाम से प्रकाशित की गयीं हैं। मैं नही कह सकता कि ऐसा क्यों किया गया पर इसके कारण कुछ भ्रम अवश्य पैदा होता है। इस तरह की कुछ अच्छी पुस्तकें हैं,
* The Ambidextrous Universe.
* Science: Good, Bad, and Bogus यह Fads and Fallacies in the Name of Science नामक किताब का नया रूपान्तर है। इसमें ये ESP और UFO के अन्धविश्वास को दूर करते हैं।
* The Relativity Explosion. यह Relativity for the Million नामक किताब का नया रूपान्तर है।

मार्टिन गार्डनर की पहेलियों पर तथा विज्ञान पर लिखीं पुस्तकें बहुत आसान भाषा में, सरल तरीके से लिखी गयी हैं और पढ़ने लायक हैं। पर उनकी कुछ और किताबें जो कि दर्शन पर लिखी गयीं हैं, उनके बारे में यह नहीं कहा जा सकता है। इनमे से कुछ पुस्तकें निम्न हैं,

* The whys of a Philosophical Scrivener; और
* The Night is Large.

## स्रोत्र
* पहेलियां और मार्टिन गार्डनर (उन्मुक्त)
* मनोरंजात्मक गणित के जनक – मार्टिन गार्डनर को सलाम 

श्रेणी:गणित
श्रेणी:पहेलियाँ
श्रेणी:गणितज्ञ
श्रेणी:1914 में जन्मे लोग
हलदवानी

[thumb|500px| Haldwani on [Google Maps]]
**हल्द्वानी** Uttaranchal के नैनीताल ज़िले में आता है तथा ये हरिद्वार के बाद सबसे ज्यादा आबादी वाला शहर है| हल्द्वानी को **कुमायूँ क्षेत्र का प्रवेश द्वार** भी कहा जाता है| हल्द्वानी नाम का मूल हल्दु नामक वृक्ष को माना जाता है, जो यहाँ एक समय बहुतायत संख्या में पाए जाते थे, जो कि वनों की अंधाधुंध कटाई के कारण काफ़ी कम रह गए हैं| 

## एक नज़र में

### रहन-सहन

## अतीत के पन्नों में

### हल्दुआनी से हल्द्वानी

### परिवर्तन

## आज का हल्द्वानी

### शिक्षा-दिक्षा
पहेली

**पहेली** एक खेल, समस्या या खिलौना है जो किसी व्यक्ति की कल्पना या ज्ञान का परीक्षण करता है। किसी पहेली में, खिलाड़ी से उम्मीद की जाती है कि वह पहेली के सही या मजेदार समाधान तक पहुंचने के लिए तार्किक तरीके से टुकड़ों को एक साथ रखे (या उन्हें अलग करे)। पहेली की विभिन्न शैलियाँ हैं, जैसे क्रॉसवर्ड पहेलियाँ, शब्द-खोज पहेलियाँ, संख्या पहेलियाँ, संबंधपरक पहेलियाँ, और तर्क पहेलियाँ। पहेलियों के अकादमिक अध्ययन को गूढ़ विद्या कहा जाता है।

पहेलियाँ अक्सर मनोरंजन के रूप में बनाई जाती हैं लेकिन वे गंभीर गणितीय या तार्किक समस्याओं से भी उत्पन्न हो सकती हैं। ऐसे मामलों में, उनका समाधान गणितीय अनुसंधान में महत्वपूर्ण योगदान हो सकता है।

पहेली को में भारत में एक महत्वपूर्ण मनोरंजन का साधन माना जाता है । जिसमें पहेली को बुझना होता है। भारत में खाली समय को व्यतीत करने या मनोरंजन के लिए एक व्यक्ति द्वारा दूसरे व्यक्ति से हिंदी पहेली (Janaula) पूछते है.जिसमें व्यक्ति को एक छोटी सी पहेलियां का सोच समझकर हल करने के लिए विचार करना होता है। ये एक छोटा सवाल होता है जिसे लोग सोचते हैं और उसका जवाब ढूंढते हैं। और उसका उत्तर दिया जाता है । यह मनोरंजन के साथ-साथ दिमाग के विकास के लिए बहुत ही सहायक होती हैं। 

## सन्दर्भ

## सुझावित पाठ
* 

## बाहरी कड़ियाँ

श्रेणी:पहेलियाँ
मोंक

**मोंक** एक प्रसिद्ध टेलीविज़न प्रोग्राम है जिसमें टोनी शलूब ने एक बाध्यकर एवं धुनी जाशूस का काम किया है। प्रमुख चरित्र का नाम एड्रियन मोंक है। इसका पहली बार 12 जुलाई 2002 को यू एस ए नेटवर्क पर प्रसारण हुआ।
द विन्ची कोड

**द विन्ची कोड** डैन ब्राउन द्वारा लिखी गई पुस्तक है। इसके आधार पर 2006 मे एक फिल्म भी बनी है।
ये कहानी है जिसमे रोबर्ट लेन्ग्दोन तथा सोफी नेव्यू जाँच करते है एक खून की जो कि होता है पेरिस के एक मशहूर संग्रहालय , लोव्रे मे।

## परिचय
वर्ष २००६ की सबसे बहुचर्चित पहेली, एक ज़ज साहब के द्वारा एक फैसला देते समय पूछी गयी। यह फैसला 'द विन्ची कोड' नामक पुस्तक के बौधिक सम्पदा अधिकार से सम्बन्धित मुकदमे मे दिया गया है। इस फैसले के तथ्य इस प्रकार हैं।

डैन ब्राउन ने 'द विन्ची कोड' (da vinci code) नाम की पुस्तक लिखी है तथा इसे रैन्डम हाउस ने छापी है। यह काल्पनिक कहानी है। लेखक के शब्दों में यह यहां है।

इसकी कहानी कुछ इस तरह की है कि यीशू मसीह ने शादी की थी तथा उनके वंशज भी हैं यह बात वेटिकन ने छिपा कर रखी है। एक संग्रहाध्यक्ष को यह मालुम थी। उसकी हत्या हो जाती है। वह मरते समय लियोनार्दो द विन्ची के एक चित्र की आकृति बनाते हुये, फिबोनाकी सिरीस के नम्बरो के साथ, संकेत के रूप में छोड़ जाता है। आगे क्या होता है यह जानने के लिये तो किताब पढ़नी पड़ेगी पर रैन्डम हाऊस के उपर इस किताब के पीछे एक मुकदमा दायर हो गया और हमें तो इसके फैसले से मतलब है।
 
कुछ साल एक और किताब 'द होली ब्लड ऐन्ड होली ग्रेल' तीन लेखकों ने छापी थी उसमें से दो ने रैन्डम हाउस के उपर एक मुकदमा यह कहते हुऐ दायर किया कि 
द विन्ची कोड की पुस्तक में उनकी किताब का सार ले लिया है; 
इससे उनके बौधिक सम्पदा अधिकारों का हनन हुआ है।

यह मुकदमा इंगलैंड मैं चला तथा न्यायमूर्ती पीटर स्मिथ ने इसे ७ अप्रैल २००६ को खारिज कर दिया। यह फैसला इस जगह यहां 
है। इस मुकदमे मे कुछ शब्दों का एक अक्षर तिरछे (italics) में टाईप है। यह कुछ अजीब बात है। फैसले मे पूरे, पूरे शब्द तो अकसर तिरछे रहते हैं पर किसी शब्द का एक अक्षर कभी तिरछा नहीं रहता। पहले तो लोगों ने यह समझा कि यह गलती है पर बाद मे यह लगा कि इसमे भी कोई रहस्य हो।

पहले नौ तिरछे अक्षरों को देखें तो वे smithcode हैं, या इन्हे ठीक से रखें तो यह हो जाता है smith code. जज़ साहब का नाम भी smith है। इससे लगा कि वह भी 'द विन्ची कोड' की तरह रहस्यमयी बात कहना चाहते हैं। लेकिन बाद के तिरछे अक्षरों का कोई मतलब नहीं निकल रहा था। जज़ साहब ने पहले तो अपने फैसले के बारे में कोई टिप्पणी करने से मना कर दिया पर बाद में ईमेल से पुष्टि की यह एक पहेली है। उन्होने किताब के उस पेज नम्बर पर इशारा किया जहां पर फिबोनाकी सिरीस का जिक्र है। इन नम्बरों की सहायता से तिरछे अक्षरों का खुला। वे सौ साल पहले, नेवी के एडमिरल जैकी फिशर के बारे मे लोगों का ध्यान आर्कषित करना चाह रहे थे। शायद पहले कभी किसी जज़ ने इस तरह से अपने फैसले मे पहेली नहीं बूझी है।

## इन्हें भी देखें
* पहेली

danpa vinpinchi conpod

श्रेणी:साहित्य में धार्मिक विवाद
लठमार होली

ब्रज के बरसाना गाँव में होली एक अलग तरह से खेली जाती है जिसे **लठमार होली** कहते हैं। ब्रज में वैसे भी होली ख़ास मस्ती भरी होती है क्योंकि इसे कृष्ण और राधा के प्रेम से जोड़ कर देखा जाता है। यहाँ की होली में मुख्यतः नंदगाँव के पुरूष और बरसाने की महिलाएं भाग लेती हैं, क्योंकि कृष्ण नंदगाँव के थे और राधा बरसाने की थीं। नंदगाँव की टोलियाँ जब पिचकारियाँ लिए बरसाना पहुँचती हैं तो उनपर बरसाने की महिलाएँ खूब लाठियाँ बरसाती हैं। पुरुषों को इन लाठियों से बचना होता है और साथ ही महिलाओं को रंगों से भिगोना होता है। नंदगाँव और बरसाने के लोगों का विश्वास है कि होली का लाठियों से किसी को चोट नहीं लगती है। अगर चोट लगती भी है तो लोग घाव पर मिट्टी मलकर फ़िर शुरु हो जाते हैं। इस दौरान भाँग और ठंडाई का भी ख़ूब इंतज़ाम होता है। कीर्तन मण्डलियाँ *"कान्हा बरसाने में आई जइयो बुलाए गई राधा प्यारी"*, *"फाग खेलन आए हैं नटवर नंद किशोर"* और *"उड़त गुलाल लाल भए बदरा"* जैसे गीत गाती हैं। कहा जाता है कि *"सब जग होरी, जा ब्रज होरा"* याने ब्रज की होली सबसे अनूठी होती है। 

## बाहरी कड़ियाँ
* नंदगाम की लठमार होली, आनन्द शर्मा, 1 मार्च 2001
* नंदगाँव और बरसाने की लठमार होली, *बी बी सी हिन्दी*, 6 मार्च 2004.

श्रेणी:होली
वरमॉण्ट

अंगूठाकार
**वर्मांट** (अंग्रेज़ी:Vermont) संयुक्त राज्य अमेरिका का एक प्रान्त है जो इसके पूर्वोत्तर भाग में, न्यू इंग्लैण क्षेत्र में, स्थित है। वरमोंट संयुक्त राज्य के 50 राज्यों में क्षेत्रफल के अनुसार छठवाँ और दूसरा सबसे कम आबादी वाला राज्य है। यह न्यू इंग्लैण क्षेत्र का इकलौता ऐसा राज्य है जिसकी सीमा अटलांटिक महासागर से नहीं छूती। झील शाम्प्लें इस राज्य की लगभग आधी पश्चिमी सीमा बनाती है जो न्यूयॉर्क के राज्य के साथ साझा है। ग्रीन पर्वत राज्य के भीतर हैं। वरमोंट की सीमायें दक्षिण में मैसाचुसेट्स, पूरब में कनेक्टिकट नदी नदी के सहारे न्यू हैम्पशायर, पश्चिम में न्यूयॉर्क और उत्तर की ओर कनाडाई प्रान्त क्यूबेक के साथ बनती हैं।

## चित्र दीर्घा

Image:Church in Newfane, Vermont fall 2009.jpg
Image:Burlington, Vermont.jpg
Image:Bartonsville Covered Bridge.jpg


## सन्दर्भ

श्रेणी:संयुक्त राज्य अमेरिका के राज्य
नीकोला बूरबाकी

१९३० के दशक में **नीकोला बूरबाकी** (Nicolas Bourbaki) के नाम से गणित पर बहुत सारी फ्रांसीसी किताबें आयीं। इस तरह की २० किताबें (३००० पन्ने) थीं और इन किताबों ने गणित को नयी दिशा दी। नीकोला बूरबाकी नाम का कोई भी व्यक्ति नहीं था। कुछ फ्रांसीसी गणितज्ञों ने मिल कर यह कार्य किया। किताबों में लेखक का नाम देना जरूरी होता है चार्ल्स डेनिस बूरबाकी फ्रांसीसी सेना के एक प्रसिद्ध अधिकारी थे। फ्रांसीसी गणितज्ञों ने, बस उसी के नाम पर एक काल्पनिक नाम नीकोला बूरबाकी चुन लिया और लगे लिखने गणित पर किताबें। किताबें इतनी अच्छी थीं कि उसने गणित को नयी दिशा ही दे दी। न ही उसमे किसी ने अपने नाम के बारे में सोचा, न ही किसी ने कॉपीराईट के बारे में - गणित को आगे बढ़ाना ही उनका ध्येय था। बूरबाकी के बारे में एक अच्छा लेख साईंटिफिक अमेरिकन के मई १९५७ के अंक में छपा है। इस लेख को पौल हेलमौस ने लिखा है जो कि स्वयं एक जाने माने गणितज्ञ हैं।
## स्रोत
उन्मुक्त - शून्य, जीरो और बूरबाकी

श्रेणी:गणित